Coba ceritain soal Hari Bintang Bersinar dalam bahasa melayu

Hari Bintang Bersinar () ialah cuti umum di Korea Utara yang jatuh pada 16 Februari, ulang tahun kelahiran pemimpin kedua negara, Kim Jong-il. Bersama dengan Hari Matahari, hari lahir ayahnya Kim Il-sung, ia merupakan cuti umum terpenting di negara tersebut.

Kim Jong-il dilahirkan pada tahun 1941 di Kesatuan Soviet, walaupun propaganda Korea Utara berkeras mengatakan tarikh 16 Februari 1942 dan tempat kelahirannya di kawasan Gunung Paektu di Korea. Hari lahirnya menjadi cuti rasmi pada tahun 1982 apabila beliau mula kerjanya di Politburo Parti Pekerja Korea. Sepanjang hidupnya, beliau tidak kelihatan oleh orang awam semasa hari lahirnya. Pada tahun 2012, tahun berikutan kematiannya, cuti ini dinamakan semula Hari Bintang Bersinar.

Perayaan paling mewah berlangsung di ibu negara Pyongyang dan termasuk gimnastik beramai, persembahan muzik, pertunjukan bunga api, demonstrasi tentera, dan parti menari beramai. Rakyat Korea Utara menerima lebih banyak catu makanan dan elektrik dari yang biasa pada Hari Bintang Bersinar.